สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจวประจำวันที่ 27 ก.ค.58
27 ก.ค. 2558

– เงินเยนอยู่ที่ระดับ 123.33 เยน/ดอลลาร์ จากตอนเช้าที่อยู่ที่ระดับ 123.63 เยน/ดอลลาร์
– เงินยูโรอยู่ที่ระดับ 1.1075 ดอลลาร์/ยูโร จากตอนเช้าที่อยู่ที่ระดับ 1.0997 ดอลลาร์/ยูโร
– ดัชนี SET ปิดวันนี้ที่ระดับ 1,412.55 จุด ลดลง 25.53 จุด, -1.78% มูลค่าการซื้อขาย 40,259.54 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 1,508.87 ล้านบาท (SET+MAI)
 
– พล.อ.ประยุทธ์ จันทร์โอชา นายกรัฐมนตรี กล่าวว่า การปรับคณะรัฐมนตรีจะมีความชัดเจนภายในเดือน ก.ย.นี้หรืออาจเร็วกว่านั้น ซึ่งเป็นการปรับเพื่อความเหมาะสมเมื่อรัฐบาลทำงานมาครบ 1 ปี ไม่ใช่เพราะรัฐมนตรีคนได้ทำความผิดหรือสังคมกดดัน
– กระทรวงพาณิชย์ เผยภาวะส่งออกในเดือน มิ.ย.58 ยังหดตัวถึง 7.87% คิดเป็นมูลค่า 18,162 ล้านเหรียญสหรัฐฯ โดยติดลบต่อเนื่องเป็นเดือนที่ 6 เนื่องจากการส่งออกยานยนต์และส่วนประกอบหดตัวสูงจากการเปลี่ยนรุ่นรถกระบะ ซึ่งเป็นเพียงปัจจัยชั่วคราวเท่านั้น เชื่อว่าสถานการณ์ยานยนต์จะเริ่มฟื้นตัวในเดือนส.ค. ซึ่งจะเป็นตัวดึงสำคัญที่ทำให้ทุกอย่างดีขึ้น และจะทำให้ตัวเลขรวมของการส่งออกน่าจะเป็นบวกได้ในไตรมาส 4 ของปีนี้ โดยยังคงเป้าหมายการส่งออกของไทยปีนี้ไว้ที่โต 1.2%
– นายวัลลภ เตชะไพบูลย์ กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ผลดำเนินงานการค้ำประกันสินเชื่อผู้ประกอบการ SMEs ในรอบ 6 เดือน ระหว่าง 1 ม.ค.- 30 มิ.ย.2558 ของบสย.เป็นไปตามเป้าหมาย โดยมียอดค้ำประกันสินเชื่อ ระหว่าง 1 ม.ค.-30 มิ.ย.2558 วงเงินค้ำประกันสินเชื่อรวม 41,921 ล้านบาท เพิ่มขึ้น 61% (เทียบกับปี 2557 มียอดค้ำประกันสินเชื่อ 26,052 ล้านบาท) ขณะที่มีผู้ใช้บริการค้ำประกันสินเชื่อเท่ากับ 24,571 ราย เพิ่มขึ้น 137% (เทียบกับปี 2557 มีผู้ค้ำประกันสินเชื่อ จำนวน 10,371 ราย)
– สถาบัน Ifo ซึ่งเป็นสถาบันวิจัยเศรษฐกิจของเยอรมนี เปิดเผยว่า ดัชนีความเชื่อมั่นทางธุรกิจของเยอรมนีในเดือนก.ค.เพิ่มขึ้นสู่ระดับ 108.0 จาก 107.5 ในเดือนมิ.ย. และสูงกว่าที่นักวิเคราะห์ส่วนใหญ่คาดไว้ที่ 107.5
– สมาคมแลกเปลี่ยนทองคำและเงินของจีน เปิดเผยว่า ราคาทองคำที่ตลาดฮ่องกงปรับตัวขึ้น 195 ดอลลาร์ฮ่องกง ปิดที่ระดับ 10,225 ดอลลาร์ฮ่องกง/ตำลึง ราคาดังกล่าวเทียบเท่ากับ 1,106.06 ดอลลาร์สหรัฐ/ทรอยออนซ์ เพิ่มขึ้น 21.09 ดอลลาร์สหรัฐ ที่อัตราแลกเปลี่ยนล่าสุด 1 ดอลลาร์สหรัฐ/ 7.76 ดอลลาร์ฮ่องกง
– นายมาเร็ค เบลกา ผู้ว่าการธนาคารกลางโปแลนด์ เปิดเผยว่า โปแลนด์ ซึ่งเป็นประเทศสมาชิกในสหภาพยุโรป (EU) จะไม่เข้าร่วมยูโรโซน ตราบใดที่ยังคงเกิดปัญหาจากประเทศสมาชิก อาทิ สถานการณ์หนี้กรีซ ซึ่งบั่นทอนความเชื่อมั่นที่มีต่อค่าเงินยูโร พร้อมกับกล่าวว่าโลกใกล้หมดหนทางรับมือกับวิกฤตการเงินแล้ว หากต้องเผชิญอีกในระลอกถัดไป
 
ที่มา: สำนักข่าวอินโฟเควสท์